Ημερολόγιο Κυβερνήτη, αστρική ημερομηνία 45703,9. Πηγαίνουμε στη Γη,
όπου θα εκφωνήσω λόγο στην Ακαδημία του Αστροστόλου.
Ανυπομονώ να ξαναδώ τον Γουέσλι Κράσερ.
Η επίδειξη της ομάδας του κοντά στον Κρόνο...
θα μεταδοθεί στις τελετές αποφοίτησης.
Κυβερνήτη, η Ακαδημία ζητεί την πιθανή ώρα άφιξής μας.
Κύριε Ντέιτα;
Θα πρέπει να φτάσουμε στη Γη σε δέκα ώρες, 16 λεπτά.
Ενημέρωσε την Ακαδημία, κύριε Γουόρφ.
Και στείλε τους χαιρετισμούς μου στην Επόπτη Μπραντ.
- Μάλιστα, κύριε. - Γνωρίζετε τη Ναύαρχο Μπραντ;
Έχουμε συναντηθεί μερικές φορές. Είναι φοβερή γυναίκα.
Όταν ήμουν στην Ακαδημία, είχα ένα Βουλκάνιο επόπτη
που είχε απομνημονεύσει όλα τα προσωπικά αρχεία μας.
Ήταν σαν να είχαμε τους γονείς μας εκεί.
Ο επόπτης μου ήταν ένας τηλεπαθητικός Μπεταζόιντ.
Όταν σε έστελναν στο γραφείο του, δε χρειαζόταν να ρωτήσει τι έκανες.
Σας είχαν καλέσει στο γραφείο του; Θα 'θελα να ακούσω την ιστορία!
Κύριε, μας ξανακαλούν από την Ακαδημία. Η Ναύαρχος Μπραντ.
Στην οθόνη.
Κύριε, ζητάει προσωπική επικοινωνία.
Στο γραφείο μου.
- Ναύαρχε, τι μπορώ να κάνω για σας; - Γεια σας, Κυβερνήτη.
Ξέρω ότι είστε στενός φίλος της οικογένειας Κράσερ.
Ναι.
Ήθελα να σας ενημερώσω προσωπικά.
Έγινε ένα ατύχημα.
Διάστημα, το τελευταίο σύνορο.
Αυτά είναι τα ταξίδια του διαστημοπλοίου Εντερπράιζ.
Συνεχής αποστολή του να εξερευνεί παράξενους νέους κόσμους...
...να αναζητά νέα ζωή και νέους πολιτισμούς...
...να πηγαίνει με τόλμη εκεί που δεν έχει πάει κανείς ποτέ πριν.
«Πρώτο Καθήκον»
Έχει εγκαύματα δευτέρου βαθμού και σπασμένο χέρι, αλλά θα γίνει καλά.
- Ολοκληρώθηκε η αναγέννηση; - Δεν είμαι σίγουρος.
Ο Γουέσλι είναι αλλεργικός στη θεραπεία με μετόραπαν.
Πρέπει να χρησιμοποιήσουν ένα υποκατάστατο μπικαριδίνης.
- Θα στείλω τα αρχεία του... - Μπέβερλι.
...στο αναρρωτήριο. Θα τα έχουν, αλλά ποτέ δεν είσαι σίγουρος.
Μπέβερλι, είναι καλά.
Το ξέρω ότι είναι καλά.
Πώς συνέβη;
Προφανώς, το σμήνος του έκανε εξάσκηση
στο πεδίο της Ακαδημίας κοντά στον Κρόνο.
Πέταγαν σε κλειστό σχηματισμό. Έγινε μια σύγκρουση.
Και τα πέντε σκάφη καταστράφηκαν.
Τέσσερις δόκιμοι διέφυγαν. Ένας δεν τα κατάφερε.
- Ξέρεις ποιος ήταν; - Ναι. Λεγόταν Τζόσουα Άλμπερτ.
Ο Γουέσλι μιλούσε γι' αυτόν. Ήταν φίλοι.
Ο Γουέσλι ήταν ενθουσιασμένος που θα συμμετείχε.
Φυσικά, εγώ ανησυχούσα, αλλά ήμουν περήφανη.
Ήξερα ότι υπάρχει πιθανότητα να συμβεί κάτι τέτοιο...
Μπέβερλι, ο Γουέσλι είναι ζωντανός και είναι καλά.
Δεν σώθηκαν πολλά από τα συντρίμμια.
Ανακτήσαμε έναν καταγραφέα δεδομένων πτήσης, αλλά είχε μεγάλη ζημιά.
Προσπαθούμε να ανακτήσουμε τις πληροφορίες, αλλά θα πάρει χρόνο.
Η διαδικασία απαιτεί άμεση διερεύνηση
από δύο διοικητικούς αξιωματικούς.
Ο Κυβερνήτης Σατέλκ κι εγώ
θα πάρουμε καταθέσεις από το Σμήνος Νόβα στις 15:00 σήμερα.
Πλωτάρχη Άλμπερτ.
Σίγουρα όλοι όσοι βρίσκονται σ' αυτή την αίθουσα
εκφράζουν τα βαθύτατα συλλυπητήριά τους σε εσάς
για τον τραγικό χαμό του γιου σας.
Θα υπάρξει επιμνημόσυνη τελετή για τον δόκιμο Άλμπερτ
το απόγευμα, στο δυτικό κήπο.
Έγινε πρόταση
να ακυρώσουμε την τελετή αποφοίτησης λόγω του συμβάντος.
Ο Πλωτάρχης Άλμπερτ κι εγώ συμφωνήσαμε να γίνει όπως σχεδιάστηκε.
Οι δόκιμοι πρέπει να μάθουν ότι ακόμη και μετά από τέτοια τραγωδία,
υπάρχουν καθήκοντα που πρέπει να εκτελεστούν...
...και η ζωή συνεχίζεται.
Σας ευχαριστώ όλους που ήρθατε.
Χαίρομαι που σας ξαναβλέπω, Κυβερνήτη.
Εύχομαι να ήταν κάτω από καλύτερες συνθήκες.
Είναι δυσάρεστος τρόπος για να ξεκινήσει μια τελετή απονομής.
Αν θέλετε βοήθεια, το Εντερπράιζ είναι στη διάθεσή σας.
Είμαι σίγουρη ότι θα καταφέρουμε να διεξάγουμε την έρευνα.
Αλλά ευχαριστώ για την προσφορά.
Γουές!
- Ανησύχησα πολύ για σένα. - Πώς νιώθεις, Γουέσλι;
Όχι άσχημα. Το χέρι πονάει λίγο.
Λυπηθήκαμε που ακούσαμε για τον Τζόσουα.
Θέλεις να μιλήσεις γι' αυτό;
Όχι. Δε νομίζω. Όχι, ευχαριστώ.
Ξέρω ότι θέλετε να βοηθήσετε,
αλλά μιλούσα μέρες γι' αυτό. Δε θέλω να τα επαναλάβω.
Καταλαβαίνω. Αλλά είμαι διαθέσιμος αν αλλάξεις γνώμη.
Ευχαριστώ, κύριε.
- Γεια σου. - Γεια.
- Κυβερνήτη, κύριε. - Ανάπαυση, Δόκιμε.
Είναι ο αρχηγός του σμήνους μου, ο Νίκολας Λοκάρνο.
Ο Κυβερνήτης Ζαν-Λουκ Πικάρντ και η μητέρα μου, η Δρ Κράσερ.
- Γεια σας, Γιατρέ. - Γεια σας.
- Κυβερνήτη Πικάρντ. - Κύριε Λοκάρνο.
Πέρασα να δω πώς τα πάει ο Γουές.
- Πώς νιώθεις, Νίκολας; - Είμαι εντάξει.
Απλώς, δεν έχει χαθεί κάποιος υπό τις διαταγές μου πριν.
Φοβάμαι ότι ποτέ δεν είναι εύκολο.
Κυβερνήτη, μαμά,...
...μας συγχωρείτε, παρακαλώ;
Ο Νικ κι εγώ, έχουμε να συζητήσουμε διάφορα.
Φυσικά.
- Πες μου αν χρειαστείς κάτι. - Εντάξει.
Θα σε δω στην ανάκριση.
- Χάρηκα, κύριε Λοκάρνο. - Επίσης, κύριε.
Η ανάκριση είναι για τις 15:00. Είσαι έτοιμος;
Νομίζω ναι.
Μην ανησυχείς, Γουές.
Όλα θα πάνε καλά, αρκεί να μείνουμε ενωμένοι.
Δε βλέπεις ότι υπάρχουν λουλούδια εκεί;
Συγγνώμη!
Μπούθμπι;
Ζαν-Λουκ Πικάρντ. Τάξη του '27.
Το ξέρω. Τι έπαθαν τα μαλλιά σου;
Πώς είσαι;
Είμαι πολύ χάλια, ευχαριστώ!
Έχω φυτέψει τα λουλούδια αυτά τέσσερις φορές σε μια βδομάδα.
Να σε βοηθήσω.
Εσύ;
Άρχισε να με ενδιαφέρει, με τα χρόνια.
Μη τα φυτέψεις πολύ βαθιά.
- Τα κοτσάνια θα... - Θα σαπίσουν.
Κυβερνήτης Πικάρντ.
Του Εντερπράιζ, μάλιστα. Και βγάζεις το λόγο στην τελετή!
- Ακούγεσαι έκπληκτος. - Έκπληκτος;
Τίποτε απ' όσα έκανες δε με εξέπληξαν, γιε μου.
Εκτός από τότε που έπιασες το Λιγκονιανό, τον πέταξες ανάποδα,
και τον ακινητοποίησες στα πρώτα 14" του αγώνα.
Δεν πίστευα ότι το 'χες μέσα σου.
Το παν ήταν τα πόδια, με τόσο τρέξιμο που έριξα.
Μπούθμπι;
Δεν νομίζω ποτέ να... Δεν νομίζω ποτέ να σου είπα...
- ...πόσο πολύ εκτιμούσα... - Δεν υπάρχει τίποτε να πεις.
Ναι, υπάρχει.
Απλώς, ήθελα, όσο βρίσκομαι εδώ...
Κοίτα, το ξέρουμε κι οι δυο, δε θα είχα αποφοιτήσει ποτέ αν εσύ...
Έκανες ένα λάθος. Όλοι υπήρξαμε αρκετά νέοι για κάνουμε ένα λάθος.
Παρ' όλα αυτά...
Έκανες αυτό που έπρεπε. Αυτό που πίστευες καλύτερο.
Εγώ απλά σε έκανα να ακούσεις τον εαυτό σου.
Τότε νόμιζα ότι ήσουν ένας κακόβουλος, μοχθηρός γέρος.
Ήμουν.
Και, επί τη ευκαιρία, ήμουν περίπου όσο είσαι εσύ τώρα.
Δεν σου μιλούσα για μήνες.
Έπρεπε να βρεις το δρόμο σου. Το ήξερα αυτό.
Το σημαντικό είναι, τι έκανες στη μετέπειτα ζωή σου.
Μάλλον τα πήγες καλά.
Αυτό είναι αρκετό για ευχαριστώ.
Ξέρατε το μικρό που σκοτώ- θηκε από το Σμήνος Νόβα;
Τον Τζος Άλμπερτ; Ναι.
Κράσερ, Χαζάρ, Σίτο, Λοκάρνο...
Τους ξέρω όλους.
- Είσαι ανήσυχη; - Όχι.
Ναι.
Δεν πειράζει. Κι εγώ είμαι. Αλλά όλα θα πάνε καλά.
Θα είναι δύσκολο, αλλά πάντα θα είμαστε ο ένας δίπλα στον άλλο.
Ό,τι κι αν συμβεί, το να ηγηθώ του σμήνους μας...
ήταν η καλύτερη στιγμή μου στην Ακαδημία.
Κανείς δεν θα μπορούσε να έχει καλύτερη ομάδα.
Ή καλύτερους φίλους.
Πάμε.
Εδώ, επιταχύναμε και εκτελέσαμε δεξιά στροφή 27 μοιρών.
Βγήκαμε από τη στροφή με πορεία προς τον Τιτάνα.
Ήσουν ακόμη στη θέση του αρχηγού;
- Μάλιστα, κύριε. - Συνέχισε.
Όπως πλησιάζαμε τον Τιτάνα,
έδωσα σήμα για σύμπτυξη σε σχηματισμό διαμαντιού.
Παραμένοντας σε σχηματισμό, πετάξαμε χαμηλά γύρω από τον Τιτάνα
και ξεκινήσαμε άνοδο 25 μοιρών, προετοιμασία για έναν «Ελιγμό Γιέγκερ».
Κατά προσέγγιση, μετά από εννέα δεύτερα,
το σκάφος του δόκιμου Άλμπερτ συγκρούστηκε με του δόκιμου Χαζάρ.
Είχαμε λιγότερο από 2" να διακτινιστούμε στις θέσεις μας στον Μίμα.
Τα κατάφεραν όλοι, εκτός από τον Τζος.
Ευχαριστούμε, κύριε Λοκάρνο.
Δόκιμε Χαζάρ.
Ως πλοηγός της ομάδας, κατέθεσες σχέδιο πτήσης μαζί με τον αξιωματικό σας...
πριν την άσκηση. Σωστά;
Μάλιστα, κύριε.
Παρέκκλινε το Σμήνος Νόβα από το σχέδιο πτήσης
όταν φτάσατε στον Κρόνο;
Όχι, κύριε.
Τότε πώς εξηγείς ότι η στροφή γύρω από τον Τιτάνα...
ήταν 2.000 χλμ πιο κοντά στο φεγγάρι απ' ότι έλεγε το σχέδιο πτήσης σου;
Ήμασταν εντός των παραμέτρων ασφάλειας πτήσης, κύριε.
Δεν ρώτησα αυτό, Δόκιμε.
Συζητήσαμε την αλλαγή της προσέγγισης, αφού κατέθεσα το σχέδιο.
Η τελική απόφαση πάρθηκε καθ' οδόν.
Δεν το θεώρησα αρκετά σημαντικό, ώστε να το αναφέρω.
Συγγνώμη για την αναστάτωση, κύριε. Έπρεπε να ήμουν πιο ακριβής.
Είδες το σκάφος του Άλμπερτ να φεύγει από το σχηματισμό πριν συγκρουστείτε;
Όχι, κύριε. Η πρώτη ένδειξη ήταν όταν χτύπησε ο συναγερμός εγγύτητας.
Μπορείς να καθίσεις.
Είδε κανένας από εσάς τη σύγκρουση;
Όχι, κύριε.
Δόκιμε Σίτο, ήσουν στην ουρά του σχηματισμού.
Έπρεπε να είχες δει ό,τι πρόβλημα υπήρχε από το Δόκιμο Άλμπερτ.
- Αλλά δεν είδες τίποτε; - Σωστά, κύριε.
- Μήπως αποσπάστηκε η προσοχή σου; - Όχι, κύριε.
Πετούσα αποκλειστικά βάση των ενδείξεων των αισθητήρων.
Δεν είχα οπτική επαφή με το Δόκιμο Άλμπερτ όταν έφυγε από το σχηματισμό.
Τις ενδείξεις των αισθητήρων;
Πού είναι το πρόβλημα;
Δεν συνηθίζεται να πετάς μόνο με τους αισθητήρες σε τέτοιους ελιγμούς.
Ο πιλότος βασίζεται στην οπτική επαφή για να διατηρήσει το σχηματισμό.
Αν πέταγες μόνο με τους αισθητήρες,
ίσως μπορείς να μας πεις τον προσανατολισμό του σκάφους του...
- ...πριν τη σύγκρουση. - Δεν ξέρω, κύριε.
Πέταγες με ένα σκάφος, με ταχύτητα 80.000 χαω,
με το σκάφος του Δόκιμου Άλμπερτ λιγότερο από δέκα μέτρα μακριά,
και δεν ξέρεις ποιος ήταν ο προσανατολισμός του;
Δεν θυμάμαι, κύριε.
- Κύριε, μπορώ; - Ελεύθερα.
Ναύαρχε...
...ο Τζος ήταν καλός πιλότος,
αλλά, τελευταία, αντιμετώπιζε δυσκολίες.
Ήταν νευρικός όταν πέταγε κοντά με άλλον και στο τέλος αποτραβιόταν.
Οι πτήσεις του σε σχηματισμό δεν ήταν ομαλές.
Και δεν το ανέφερες αυτό;
Όχι, κύριε, δεν το ανέφερα. Πετάγαμε πολύ καιρό μαζί.
Νόμιζα ότι θα το έλεγχε, αν του έδινα μια ευκαιρία.
Έκανα λάθος.
Θέλεις να πεις ότι το ατύχημα ήταν λάθος του Δόκιμου Άλμπερτ;
Νομίζω ότι ο Τζος τρόμαξε και προσπάθησε να βγει από τη στροφή νωρίς,
και συγκρούστηκε πάνω στον Δόκιμο Χαζάρ.
Ο Τζος ήταν φίλος μας.
Δεν θέλαμε να τον θυμούνται σαν κάποιον που πανικοβλήθηκε.
Παρακαλώ, κάθισε.
Είμαι πολύ ενοχλημένη από όσα άκουσα σήμερα.
Παραδεχτήκατε ότι επιτρέψατε στο συνάδελφό σας να πετάξει
ενώ ξέρατε ότι δυσκολεύεται να διατηρήσει το σχηματισμό.
Αυτό υποδεικνύει σοβαρή έλλειψη κρίσης.
Είμαι, επίσης, ενοχλημένη...
γιατί δεν αποκαλύψατε αυτές τις πληροφορίες αμέσως.
Θα έχουμε τις πληροφορίες από τον καταγραφέα του κυρίου Κράσερ απόψε.
Θα συνεδριάσουμε ξανά αύριο στις 13:00.
Όλα είναι εντάξει. Έχε μου εμπιστοσύνη.
Η Ακαδημία έχει ένα από τα καλύτερα εργαστήρια ανάλυσης.
Δεν έχουμε πολλά να συνεισφέρουμε.
Ναι. Μπορεί να έχεις δίκιο.
Αλλά ο Γουέσλι είναι ένας από εμάς.
- Κατανοητό, κύριε. Θα το κοιτάξουμε. - Καλώς. Μίλησα με τη Ναύαρχο Μπραντ.
Μας δίνει πρόσβαση σε όλα τα τεκμήρια και τις καταθέσεις.
Σας ευχαριστώ, κύριοι.
Δεν έπρεπε να το πεις, Νικ. Δεν έφταιγε ο Τζος.
- Κάτι έπρεπε να κάνω. - Είπες ότι δεν θα λέγαμε ψέματα.
Συμφωνήσαμε όλοι να μην τους πούμε ψέματα.
Δεν είπα ψέματα. Όσα είπα ήταν αλήθεια.
Δεν έφταιγε ο Τζος για το ατύχημα!
Ήταν και δικός μου φίλος, Γουές.
Μόχθησα για να τον βάλω στην ομάδα. Αλλά πανικοβλήθηκε.
- Δεν το ξέρουμε αυτό! - Το ξέρουμε!
Κανείς μας δεν ήθελε να το πει, αλλά όλοι σκεφτόμασταν το ίδιο.
Έτσι δεν είναι;
Πρέπει να τραβήχτηκε νωρίς. Νομίζω ότι φοβήθηκε.
Σίτο;
Γουές, θέλεις να προστατεύσεις τη μνήμη του. Όλοι το θέλουμε.
Αλλά πρέπει να υπερασπιστούμε τους εαυτούς μας τώρα.
Θέλεις να τους πούμε τα πάντα;
Θα πρέπει να παραδώσουμε τις στολές και ν' αρχίσουμε να τα μαζεύουμε.
Είμαστε έτοιμοι γι' αυτό;
Θα προχωρούμε ένα βήμα τη φορά.
Αυτή είναι η αναφορά από τον καταγραφέα πτήσης σου.
Ήταν τόσο κατεστραμμένος,
που το εργαστήριο μπόρεσε να σώσει το ένα τρίτο της τηλεμετρίας.
Κι αυτό είναι πριν τη στιγμή της σύγκρουσης.
Δεν υπάρχει πρόβλημα εκεί.
Δεν ξέρω αν μπορώ να το κάνω, Νικ.
Δεν χρειάζεται να πεις ψέματα. Απλά μην δώσεις νέες πληροφορίες.
Το πρώτο βράδυ που σε γνώρισα, Γουές, ήξερα ότι σε ήθελα στην ομάδα αυτή.
Καταλαβαίνεις τι σημαίνει να μπορείς να στηριχτείς σε κάποιον,
γιατί έχεις βρεθεί εκεί έξω, ήσουν στην πρώτη γραμμή.
Ξέρεις ότι πρέπει να μπορείς να εμπιστευτείς την ομάδα σου,
γιατί η ζωή σου είναι στα χέρια τους και οι ζωές τους στα δικά σου.
Υποσχεθήκαμε στο ξεκίνημα να παραμείνουμε ενωμένοι.
Ήμασταν το Σμήνος Νόβα. Κανείς άλλος δεν μπορούσε να το πει αυτό.
Κι όταν θα αποφοιτούσαμε, θέλαμε να μας μεταθέσουν στην ίδια υπηρεσία.
Θα ήμασταν ομάδα για πολύ καιρό.
Ο Τζος δεν μπορεί να πάρει μέρος στο σχέδιο πια.
Αλλά νομίζω ότι θα ήθελε να παραμείνουμε ομάδα.
Τι λες;
Κύριε Κράσερ;
Κύριε!
Ανάπαυση.
- Διακόπτω; - Όχι.
Μελετούσα την αυριανή μου κατάθεση.
Μου είπαν ότι θα ήσουν εδώ.
Βρήκα αυτό στο δωμάτιο του Τζος. Νομίζω ότι σου ανήκει.
Από την εκδρομή για σκι.
Ο Τζος κι εγώ πήγαμε στο Κάλγκαρι.
Είχε ξεχάσει το πουλόβερ του κι έτσι δανείστηκε το δικό μου.
Μου είπε ότι τον βοήθησες με τα μαθήματά του.
Λίγο. Βοήθεια ήθελε μόνο στη στατιστική μηχανική.
Ο Τζος ήταν αδύνατος στα μαθηματικά.
Όχι, μπορούσε να τα κάνει. Απλά, δεν του άρεσαν.
Εγώ κι η μητέρα του νομίζαμε ότι δεν θα περνούσε ποτέ την αριθμητική.
Μετά έμαθε τις απαιτήσεις για την είσοδο στην Ακαδημία.
Αυτό τον άλλαξε εντελώς.
Μελετούσε μετά το σχολείο, βρήκε ένα δάσκαλο.
Δούλεψε πολύ σκληρά.
Δεν τα παρατούσε ποτέ.
Και σε σεβόταν πάρα πολύ,
όπως και όλους στην ομάδα.
Καταλαβαίνω ότι εκείνος έφταιγε.
Ότι θα μπορούσαν να σκοτωθούν όλοι.
Και θέλω να πω ότι...
Θέλω να πω ότι λυπάμαι.
Λυπάμαι που σας απογοήτευσε.
Είσαι έτοιμος, κύριε Κράσερ;
Μάλιστα, κύριε.
Στο ξεκίνημα της στροφής προς τον Τιτάνα, βρίσκομαι δεξιά.
Πού είναι ο κύριος Άλμπερτ τη στιγμή αυτή;
Στην αριστερή πλευρά μου, περίπου 50 μέτρα μακριά.
Λαμβάνουμε το σήμα για να ξεκινήσουμε το σχηματισμό «διαμάντι».
Ο Δόκιμος Λοκάρνο έρχεται σε οπτικό πεδίο.
Είμαστε σε στροφή 20 μοιρών γύρω από τον Τιτάνα.
Βγαίνουμε από τη βαρύτητα του Τιτάνα περίπου τώρα.
Αυτές είναι όσες πληροφορίες μπορέ- σαμε να σώσουμε από τον καταγραφέα.
Κύριε Κράσερ,
θα περιγράψεις τι συνέβη μόλις βγήκες από την τροχιά του Τιτάνα;
Όταν φύγαμε από το φεγγάρι,
ο κύριος Λοκάρνο μας οδήγησε σε έναν «Ελιγμό Γιέγκερ».
Περίπου 9 δευτερόλεπτα μετά, χτύπησε ο συναγερμός εγγύτητάς μου.
Προσπάθησα να απομακρυνθώ αλλά ήταν αργά και χτυπήθηκα.
Έχασα το έλεγχο του σκάφους μου. Έγινε έκρηξη μέσα στο πιλοτήριο.
Δεν ξέρω πώς, αλλά κατάφερα να ενερ- γοποιήσω το μεταφορέα διαφυγής μου.
Το επόμενο που θυμάμαι, είναι ότι βρέθηκα στο σταθμό του Μίμα
με το υπόλοιπο σμήνος, εκτός του Τζος.
Έχεις να προσθέσεις κάτι άλλο στην κατάθεσή σου;
Όχι, κύριε.
Κύριε Κράσερ,
θα μας περιγράψεις τον «Ελιγμό Γιέγκερ»;
Τα σκάφη ξεκινούν από σχηματισμό «διαμάντι»,
ανεβαίνουν και στρίβουν ανάποδα με απότομη γωνία,
και στην κορυφή της στροφής,
αναστρέφουν και επιταχύνουν προς άλλη κατεύθυνση.
Κύριε Κράσερ, η ομάδα σου παρέμεινε σε σχηματισμό
σε όλη τη διάρκεια της αναστροφής;
Μάλιστα, κύριε.
Θέλω να είσαι απόλυτα σαφής σ' αυτό το σημείο.
Πριν τη σύγκρουση, το Σμήνος Νόβα ήταν σε σχηματισμό «διαμάντι»;
Μάλιστα, κύριε.
Υπολογιστή, πρόβαλε τη δορυφορική εκπομπή 6-379 από τον Κρόνο.
Οι εικόνες αυτές είναι από έναν δορυφόρο ελέγχου πλοήγησης
σε τροχιά γύρω από τον Κρόνο κατά τη διάρκεια μιας σάρωσης.
Υπολογιστή, πάγωσε την εικόνα.
Μεγέθυνε το τμήμα Γ3 και ενίσχυσέ το.
Αυτή η εικόνα κατεγράφη
όταν τα σκάφη σας μπήκαν στην εμβέλεια του δορυφόρου.
Σύμφωνα με την ένδειξη χρόνου, όσα βλέπετε συνέβησαν...
7" μετά την ολοκλήρωση του «Ελιγμού Γιέγκερ» από το Σμήνος Νόβα.
Κύριε Κράσερ, τα σκάφη αυτά είναι σε σχηματισμό «διαμάντι»;
Όχι, κύριε.
Τι εξήγηση δίνεις, κύριε Κράσερ;
Δεν έχω καμία, κύριε.
Όλα θα πάνε καλά, Γουέσλι.
Πρέπει να υπάρχει κάποια εξήγηση.
Ο Ντέιτα και ο Τζόρντι αναλύουν τον καταγραφέα και την δορυφορική εκπομπή.
Γιατί;
Κάτι δεν πάει καλά με τις πληροφορίες.
- Ίσως τις παραποίησαν. - Μαμά!
Πρέπει να υπάρχει κάποια εξήγηση. Ξέρω ότι λες την αλήθεια,
αλλά τα στοιχεία το κάνουν να φαίνεται σαν να λες ψέματα.
Μίλησα με τους άλλους γονείς.
Θα ζητήσω από τη Ναύαρχο Μπραντ να καθυστερήσει την ανάκριση...
Μαμά!
Μην το κάνεις. Δεν πρέπει να το κάνεις.
Δεν θα τους αφήσω να καταστρέψουν την καριέρα σου.
Δεν έχεις κάνει κάτι κακό.
Μαμά,
μην προσπαθείς να με προστατεύσεις.
Σε παρακαλώ, μην ανακατευτείς.
Τα αγριόχορτα φυτρώνουν συνεχώς ανάμεσα στα πιττόσπορα.
Τα καημένα τα φυτά δεν έχουν καμία ελπίδα.
Χρησιμοποίησε ένα ζιζανιοκτόνο...
αντί να τραβάς τα αγριόχορτα με γυμνά χέρια.
Κι εσύ μπορείς να εξερευνείς από το ολοκατάστρωμα αντί από Αστρικό Σκάφος.
Μπούθμπι, πες μου κι άλλα για το Σμήνος Νόβα.
- Δεν πάει καλά, έτσι; - Όχι, δεν πάει.
Θυμάμαι τους αγώνες στο παρίσις σκουέαρς του '24;
Τον τελικό ενάντια στο Μινσκ.
Μου πήρε τρεις βδομάδες να διορθώσω το έδαφος μετά τους πανηγυρισμούς.
Πανηγυρίζαμε πολλά.
Η ομάδα μας δεν ήταν να νικήσει. Ήμασταν περήφανοι γι' αυτούς.
Οι δόκιμοι σήμερα είναι το ίδιο περήφανοι για το Σμήνος Νόβα.
Οι πανηγυρισμοί τους όταν το Νόβα κέρδισε το κύπελλο Ράιτζελ
έκανε το '24 να μοιάζει με οικογενειακό γεύμα.
Για τους άλλους δόκιμους, τα μέλη της ομάδας είναι θεοί,
και είναι δύσκολο να ζεις με αυτό το βάρος.
Αλλά ο Νικ Λοκάρνο τους προσέχει, τους κρατάει ενωμένους.
Ο Νικ είναι αυτός που κάνει την ομάδα ξεχωριστή.
Είναι προπονητής τους, πατέρας τους και ο καλύτερος φίλος τους. Φυσικός ηγέτης.
Τα μέλη της ομάδας τον αγαπούν.
Αν τους ζητήσει να κάνουν κάτι, θα το κάνουν.
Ακόμη κι αν τους πει να πέσουν στο γκρεμό.
Αναφορά.
Τίποτε τελικό. Η σύγκρουση συνέβη
τέσσερα δεύτερα μετά από την κατα- γραφή των εικόνων του δορυφόρου.
Δεν ξέρουμε πώς έκαναν το νέο σχηματισμό ή πώς συγκρούστηκαν.
Δοκιμάσαμε, ανεπιτυχώς, 53 υπολογιστικά μοντέλα
στην προσπάθεια να εξομοιώσουμε τις κινήσεις τους, πριν τη σύγκρουση.
Υπάρχουν πολλές παράμετροι. Ταχύτητα, συμπεριφορά, πορεία.
Ο καταγραφέας του Γουέσλι έδειξε κάτι περίεργο για το σκάφος του;
Η ροή ισχύος στα δεξιά δεν ήταν σταθερή.
Αλλά μέσα στα όρια λειτουργίας.
Η πίεση των υγρών στο σύστημα προσγείωσης ήταν χαμηλή,
αλλά αυτό δεν επηρέασε.
Ο Γουέσλι άνοιξε την ασφάλεια της ψύξης πριν τη μανούβρα γύρω από τον Τιτάνα.
Αυτό είναι περίεργο.
Η ασφάλεια είναι κλειστή εκτός κι αν ελέγχεις τα επίπεδα ψυκτικού.
Δεν υπάρχει απόδειξη ότι ο Γουέσλι έκανε τέτοιου είδους έλεγχο.
Το γέμισμα των δοχείων ψύξης απαιτεί άνοιγμα της ασφάλειας.
Αυτό γίνεται σε αποβάθρα συντήρησης. Για ποιο λόγο να ανοίξεις τη βαλβίδα;
Για να καθαρίσεις την εξάτμιση του πλάσματος.
Αυτό είναι επικίνδυνο, ενώ το σκάφος είναι σε πτήση.
Ναι. Ο κινητήρας μπορεί να προκαλέσει ανάφλεξη πλάσματος.
Ανάφλεξη πλάσματος!
Αυτό ακριβώς προσπαθούσαν να κάνουν.
Εμπρός.
Κυβερνήτη.
Μπορείς να μου πεις ποιος είναι αυτός ο ελιγμός;
Είναι το Αστέρι Κόλβερτ, κύριε.
Πέντε σκάφη περνούν, δέκα μέτρα το ένα από το άλλο...
και αναφλέγουν τα ίχνη από πλάσμα που αφήνουν πίσω τους.
Είναι μια από τις πιο θεαματικές...
και δύσκολες επιδείξεις σε πτήση ακριβείας.
Και δεν έχει εκτελεστεί στην Ακαδημία για πάνω από 100 χρόνια. Γιατί;
Απαγορεύτηκε μετά από εκπαιδευτικό ατύχημα, κύριε.
Ένα ατύχημα, που και οι πέντε Δόκιμοι έχασαν τη ζωή τους.
Νομίζω ότι ο Νίκολας Λοκάρνο ήθελε να τελειώσει την καριέρα του στην Ακαδημία
εντυπωσιακά και ένδοξα.
Σας έπεισε να μάθετε το Αστέρι Κόλβερτ...
για την επίδειξη της τελετής αποφοίτησης.
Αν πετύχαινε, θα ενθουσίαζε τους παρευρισκόμενους,
κι ο Λοκάρνο θα αποφοιτούσε ως ζωντανός θρύλος.
Μόνο που δεν πέτυχε.
Και ο Τζόσουα Άλμπερτ πλήρωσε το τίμημα.
Έχω δίκιο;
Δόκιμε, σου έκανα μια ερώτηση! Έχω δίκιο;
- Επιλέγω να μην απαντήσω, κύριε. - Επιλέγεις να μην απαντήσεις;
Μα ήδη έχεις δώσει απάντηση στην ανάκριση.
Η απάντηση αυτή ήταν ψέματα.
Είπα ότι το ατύχημα συνέβη μετά την αναστροφή. Έτσι έγινε.
Παρέλειψες να αναφέρεις ότι μετά την αναστροφή,
η ομάδα σου προσπάθησε να κάνει έναν ελιγμό...
που ήταν το αίτιο της σύγκρουσης.
Είπες την αλήθεια ως ένα σημείο.
Αλλά ένα ψέμα μέσω παράλειψης εξακολουθεί να είναι ψέμα.
Θυμάσαι την πρώτη μέρα που ήρθες στο σκάφος αυτό;
Η μητέρα σου σε έφερε στη Γέφυρα.
Μάλιστα, κύριε.
Κάθισες ακόμη και στη θέση μου. Είχα ενοχληθεί.
Ένα θρασύτατο παιδάκι παίζει μέσα στο σκάφος μου.
Αλλά δεν ξεχνώ ότι γνώριζες κάθε χειριστήριο, κάθε οθόνη.
Συμπεριφερόσουν σαν να ανήκες στη Γέφυρα.
Αργότερα, όταν αποφάσισα να σε κάνω σημαιοφόρο,
Πίστευα πως θα γίνεις εξαιρετικός αξιωματικός.
Ποτέ δεν αμφισβήτησα αυτή την πεποίθηση...
...ως τώρα.
Το πρώτο καθήκον κάθε αξιωματικού του Αστροστόλου είναι προς την αλήθεια.
Είτε είναι επιστημονική, ιστορική ή προσωπική αλήθεια!
Είναι η θεμελιώδης αρχή του Αστροστόλου.
Αν δεν το 'χεις μέσα σου, να λες την αλήθεια,
δεν αξίζεις να φοράς τη στολή αυτή.
Θα σου το κάνω πιο απλό, κύριε Κράσερ.
Ή θα πεις στη Ναύαρχο Μπραντ τι έγινε στ' αλήθεια ή θα το πω εγώ.
- Κυβερνήτη... - Ελεύθερος!
- Το μήνυμα έλεγε ότι είναι επείγον. - Ξέρουν τι κάναμε.
Ηρέμησε!
Πες μου ακριβώς τι έγινε.
Ο Κυβερνήτης Πικάρντ με κάλεσε στο Εντερπράιζ.
Μου είπε πως ξέρει. Τον ελιγμό Κόλβερτ, τη συγκάλυψη, τα πάντα.
Είπε ότι αν δεν πω εγώ την αλήθεια, θα την πει εκείνος.
- Έχει αποδείξεις; - Όχι, αλλά ξέρει πώς έγινε!
Ο Κυβερνήτης Πικάρντ δεν ξέρει τίποτε. Κάνει υποθέσεις.
Άφησέ τον να τους πει τι πιστεύει.
Θα ρωτήσουν, «είναι αλήθεια»; Εμείς θα πούμε, «Όχι».
Δεν υπάρχουν αποδείξεις. Θα γλιτώσουμε με επίπληξη.
Δεν μπορώ να αποκαλέσω τον Κυβερνήτη Πικάρντ ψεύτη.
Γουέσλι!
Πρέπει να αντέξουμε λίγο ακόμη και μετά θα τελειώσουν όλα.
- Είναι λάθος, Νικ. - Γουέσλι...
Όχι!
Θα τους πω τι συνέβη.
Θα τους πεις τι συνέβη;
Εσύ; Μόνος σου; Θα αποφασίσεις τι θα απογίνω εγώ;
Η Σίτο; Η Τζιν; Εσύ θα το αποφασίσεις αυτό;
Δε θα τους πω ψέματα ξανά, Νικ! Δεν μπορώ να ζήσω μ' αυτό.
Δεν μπορείς να τους πεις ψέματα. Δεν μπορείς να ζήσεις μ' αυτό.
Πρέπει να τους το πεις. Ποιος στο διάολο είσαι; Θα μας προδώσεις!
- Περίμενε ένα λεπτό. - Εσύ να περιμένεις!
Σε επηρέασε, έτσι δεν είναι;
Ο Πικάρντ σου είπε κάποια ιστορία για καθήκον και τιμή.
Θα ήταν φοβερός λόγος για να σε κάνει να προδώσεις τους φίλους σου.
Είμαστε δόκιμοι του Αστροστόλου. Το καθήκον μας είναι η αλήθεια.
Και το καθήκον σου προς τους φίλους σου;
Εγώ σε έβαλα στην ομάδα.
Σου έδωσα την ευκαιρία ενώ περίμεναν τόσοι στην ουρά.
Είπα, «δε θα μας απογοητεύσει. Ήταν στο Εντερπράιζ».
«Ξέρει τι σημαίνει να εμπιστεύεσαι τη ζωή σου σε κάποιον».
Μάλλον έκανα λάθος.
Αν πούμε όλοι μαζί την αλήθεια στη Ναύαρχο Μπραντ...
Δεν θέλουμε να πούμε την αλήθεια!
Η Σίτο, η Τζιν κι εγώ δεν έχουμε πρόβλημα μ' αυτό.
Αν έχεις εσύ, παραιτήσου από την Ακαδημία και φύγε.
Μην μας κάνεις να πληρώσουμε για την ένοχη συνείδησή σου.
Θα με αφήνατε να το κάνω αυτό;
Θα με αφήνατε να πετάξω την καριέρα μου για να σώσετε το τομάρι σας;
Για να σώσουμε την ομάδα!
Είναι πιο σημαντικό από εσένα και πιο σημαντικό από εμένα.
Αν ήμουν στη θέση σου, θα το έκανα χωρίς δισταγμό.
Αλλά έτσι το βλέπω εγώ.
Ο Κυβερνήτης Σατέλκ κι εγώ ελέγξαμε τις καταθέσεις σας...
και τα στοιχεία από τη σύγκρουση.
Οι καταθέσεις σας δεν συμβαδίζουν...
με τα στοιχεία από τον δορυφόρο πλοήγησης.
Η απροθυμία σας να προσφέρετε εξήγηση για την αντίφαση αυτή
είναι απογοητευτική και εγείρει υποψίες.
Δεν μπορούμε παρά να κατα- λήξουμε στο συμπέρασμα...
...ότι είτε οι πληροφορίες είναι λανθασμένες, με κάποιο τρόπο,...
...ή μας είπατε ψέματα.
Ωστόσο, η υποψία δεν είναι απόδειξη,
και δεν έχω απόδειξη ότι είπατε ψέματα στην ανάκριση.
Επομένως, αν δεν παρουσιαστούν άλλες αποδείξεις,
δεν έχω άλλη επιλογή από το να κλείσω την έρευνα.
Για την κατάθεση ανακριβούς σχεδίου πτήσης...
και επειδή επιτρέψατε στον Δόκιμο Άλμπερτ να πετάξει ενώ είχε πρόβλημα,
διατάσσω επίσημη επίπληξη,
που θα παραμείνει στο φάκελο του καθενός σας.
Επίσης ανακαλώ τη άδεια πτήσης σας.
Η έρευνα έχει κλείσει.
Κύριε;
Θέλω να προσθέσω κάτι στην κατάθεσή μου.
Συνεχίστε, κύριε Κράσερ.
Εχθές κατέθεσα ότι η σύγκρουση έγινε μετά από «Ελιγμό Γιέγκερ».
Αυτό δεν είναι εντελώς αλήθεια.
Εκτελέσαμε τον ελιγμό...
και μετά διαλύσαμε το σχηματισμό και επιχειρήσαμε ένα Αστέρι Κόλβερτ.
Γνωρίζαμε ότι απαγορεύεται. Ξέραμε ότι είναι επικίνδυνο.
Αλλά θέλαμε να κάνουμε κάτι θεαματικό για την επίδειξη.
Πιέσαμε το Τζος να λάβει μέρος ενώ δεν ήταν έτοιμος.
Νομίζαμε ότι μπορούμε να το κάνουμε. Ότι μπορούμε να κάνουμε τα πάντα.
Κάναμε λάθος.
Και ο Τζος πέθανε.
Ο Τζος δεν μας απογοήτευσε, κύριε. Δεν ήταν λάθος του.
Κύριε Λοκάρνο,
είσαι ο αρχηγός του Σμήνους Νόβα.
Έχεις κάτι να πεις;
Κύριε Λοκάρνο;
Όχι, κύριε.
Ο κύριος Λοκάρνο αποβλήθηκε.
- Έπρεπε να μας αποβάλλουν όλους. - Ήταν έτοιμοι να το κάνουν.
Ο Λοκάρνο έκανε μια θερμή έκκληση για τους υπόλοιπους.
Είπε ότι χρησιμοποίησε την επιρροή του για να σας πείσει για τον ελιγμό...
και τη συγκάλυψη της αλήθειας.
Ζήτησε να έχει την πλήρη ευθύνη.
Έκανε ό,τι ακριβώς έλεγε ότι θα κάνει.
Προστάτευσε την ομάδα.
Νιώθω απαίσια. Τους απογοήτευσα όλους. Τη μητέρα μου, τους φίλους μου, εσάς.
Πρέπει να νιώθεις άσχημα.
Και θα πληρώσεις για όσα έκανες.
Η Ναύαρχος Μπραντ αποφάσισε, μαζί με την επίσημη επίπληξη,
ότι οι βαθμοί σου για φέτος θα ακυρωθούν...
και δεν θα συνεχίσεις με την τάξη σου.
Καταλαβαίνω.
Δεν θα είναι εύκολο,
να παραμείνεις εδώ και όλοι να ξέρουν τι έκανες.
Σε περιμένουν δύσκολες ώρες.
Μάλιστα, κύριε.
Ευχαριστώ, Κυβερνήτη.
Ήξερες τι έπρεπε να κάνεις.
Εγώ, απλά, φρόντισα να ακούσεις τον εαυτό σου.
- Αντίο, Δόκιμε. - Αντίο, Κυβερνήτη.